Гърция платила 8 млрд. евро на мъртъвци за пенсии | webcafe.bg
Webcafe.bg 01.11.2011, 13:16 (обновена 01.11.2011, 13:43)
Заради гръцките тарикатлъци еврото започна да се клати...
Капитали се отливат от Източна Европа Аржентинската рецепта Как стачкуват гърците (фотогалерия)
Гръцкият гърч Гърция продава ударно, за да събере 5 млрд. евро
Близо 8 млрд. евро е изплатил на мъртъвци гръцкият държавен фонд за пенсионно осигуряване ИКА през последните 10 г., съобщи ДПА, цитирайки директора му Ровертос Спиропулос."Опитваме се да намалим загубите. Ще си възстановим всички тези пари до последното евро", уверява Спиропулос. Според в. "Катимерини" обикновено роднини предявяват претенции към въпросните средства или пък парите остават неизползвани в банкови сметки.През август е преустановено плащането на 1473-ма души на възраст над 90 г., след като се разбрало, че са починали. Управляващата партия ПАСОК започна разследване на съобщения, че има около 9000 регистрирани пенсионери над 100 години. При преброяването през 2001 г. столетниците са 1700.Заради такива и други хитрости през годините сега Гърция ще трябва да реализира бюджетни съкращения и приватизации на стойност 116 млрд. евро до 2014 г. Това е записано в постигнатото миналата седмица споразумение между еврозоната и банките за отписване на 50% от стойността на гръцките държавни облигации."Подстригването" на дълга е част от план за намаляване на общите задължения на страната и за овладяване на продължаващата вече втора година дългова криза в еврозоната.Депозитите на гърци в швейцарски банки пък ще бъдат облагани с данък 25-35 на сто. Това предвижда проектозакон, изготвен от финансовото министерство, който се очаква да бъде обявен да края на годината, съобщава в. "Елефтеротипия".
Oще: гърция икономии мерки мъртъвци пасок пенсии пенсионери разследване съкращения Още от Newscafe